Лакхахь бийцина хиламаш бахьнехь НГӀАССР факт хилла дӀайелира. 1992 шеран 4 июнехь Российн Лакхара Кхеташоно тӀеоьцу «Российн Федерацин йукъахь ГӀалгӀайн Республика кхолларх лаьцна» закон, цуьнца Нохч-ГӀалгӀайчоь йоькъу Нохчийчоьнна а, ГӀалгӀайчоьнна а. Керла республикаш кхоллар  Российн Федерацин Халкъан депутатийн гуламе чӀагӀдайта кховдийра. 1992 шеран 10 декабрехь Халкъан депутатийн гуламо шен сацамца чӀагӀдира Нохчийн Республика кхоллар, тӀаккха оьшу хийцам бира 1978 шеран РСФСР Конституцин: Нохч-ГӀалгӀайчоь йийкъира ГӀалгӀайн республикин а, Нохчийн республикин а (цу шинна йукъара доза чӀагӀдина дацара 2018 шеран сентябрь кхаччалц). И закон зорбане даьккхира 1992 шеран 29 декабрехь «Российн газетехь» иза лела делира 1993 шеран 9 январехь официалан нахала даьккхинчул тӀаьхьа 10 де даьлча.